王，天诞睿圣，河岳炳灵，拯倾提危……便逊位别宫，敬禅于齐，一依唐虞、魏晋故事。」(案《王俭传》言，褚渊为禅诏文。)《答诏称抑世隆》:「世隆至性纯深，哀过乎礼。事陛下在危尽忠，丧亲居忧，杖而后起，立人之本，二理同极，加荣增宠，足以厉俗敦风。」《奏劾陆澄》:「宋世左丞荀伯子弹彭城令张道欣等，坐界劫累发不禽，免道欣等官；……澄謏闻肤见，贻挠后昆，上掩皇明，下笼朝识，请以见事免澄所居官。」《难王俭丧遇闰议》:「厌屈之典，由所尊夺情，故祥缟备制，而年月不申。今以十一月而祥，从期可知。既计以月数，则应数闰以